Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 2 Pv 246/11/2202	Galanta, 26.1.2012
EEČ : 2-17-12-2012

U Z N E S E N I E

Trestná vec:	obvinený XXXXX  
Prečin:	ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Galanta
Rozhodnutie:
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodenými:
1.	XXXXX
	dátum narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 6 000,00 € 
b.	Peňažná suma určená na všeobecne prospešné účely: 200,00 € 
c.	Konkrétny adresát peňažnej sumy určenej na všeobecne prospešné účely: XXXXX 
d.	Suma odovzdaná štátu na peňažnú pomoc obetiam trestnej činnosti: 100,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX, rodné číslo: XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované vyšetrovateľom (policajným orgánom) Odd.výkonu služby DI OR PZ XXXXX pod spisovou značkou XXXXX

Skutková veta: 
dňa 01.04.2011 v čase o 08.00 hod. v Šali - Veči na XXXXXj riadil osobné	motorové vozidlo značky Škoda Felicia, EČ: XXXXX, pričom sa dostatočne nevenoval vedeniu vozidla následkom čoho na priechode pre chodcov zrazil pravou prednou časťou vozidla chodcov prechádzajúcich sprava, pričom títo po náraze spadli pred vozidlo, poškodená XXXXX utrpela zlomeninu I. predpriehlavkovej kosti vpravo, zlomeninu eminencie v ľavom kolene, podkožné zakrvácanie na čele, viacpočetné oderky ľavej ruky, pohmoždenie oboch kolien a tržnú ranu na pravej nohe s dobou práceneschopnosti od 01.04.2011 do 17.07.2011 a poškodený XXXXX utrpel pohmoždenie temennospánkovej oblasti hlavy, ľavej časti hrudníka, oboch kolien a ľavého predkolenia s dobou práceneschopnosti od 01.04.2011 do 19.04.2011.

Odôvodnenie: 
Uznesením povereného príslušníka povereného príslušníka Okresného dopravného inšpektorátu XXXXX XXXXX zo dňa 8.10.2011 bolo podľa § 206 ods. 1 Tr. por. vznesené obvinenie XXXXX pre prečin ublíženia na zdraví podľa § 158 Tr. zák. na tom skutkovom základe tak, ako je to uvedené vo výrokovej časti tohto uznesenia.

	Preskúmaním príslušného spisového materiálu som zistil, že v predmetnej veci sa koná o trestnom čine, na ktorý zákon ustanovuje trest odňatia slobody, ktorého horná hranica neprevyšuje hranicu 5 rokov, stanovenú v ustanovení § 220  odsek 1  Trestného poriadku.

	 Podľa § 158 Tr. zák. prečinu ublíženia na zdraví sa dopustí ten, kto inému z nedbanlivosti ublíži na zdraví tým, že poruší dôležitú povinnosť uloženú mu podľa zákona, pričom za tento prečin sa potrestá odňatím slobody až na jeden rok. 
Ďalšou podmienkou na rozhodnutie o schválení zmieru je aktivita obvineného smerujúca k náhrade škody spôsobenej prečinom, pričom ustanovenie § 220 ods. 1 písm. b) Trestného poriadku vymedzuje tri možnosti, ktorými môže obvinený riešiť otázku náhrady škody, ktoré sú uvedené alternatívne, žiadna z nich sa neuprednostňuje. Oznámenie dopravnej nehody ako poistnej udalosti príslušnej poisťovni a poskytnutie ďalšej potrebnej súčinnosti obvineným možno považovať za iné opatrenie na náhradu škody tak, ako to vyžaduje ustanovenie § 220 ods. 1 písm. b) Trestného poriadku. Táto podmienka bola splnená dňa 1.4.2011, kedy obvinený nahlásil poistnú udalosť spoločnosti XXXXX Obvinený dňa 6.5.2011 poskytol poškodenej  XXXXX finančné plnenie 6000 Eur ako opatrenie na náhradu škody. Poškodený XXXXX si nárok na náhradu škody neuplatnil. 

Obvinený nemá záznam v registri trestov ani v evidencii priestupkov, z miesta bydliska nie je bližšie hodnotený. V evidenčnej karte vodiča má záznamy z rokov 1989 a 2005. 

Obvinený a poškodení so schválením zmieru vyslovili súhlas a zároveň uviedli, že zmier uzavreli dobrovoľne. Obvinený slobodne, vážne, zrozumiteľne a určito vyhlásil, že spáchal skutok, za ktorý je stíhaný.  Dňa 20.12.2011 zložil na účet XXXXX peňažnú sumu vo výške 200 Eur, z toho 50% sumy vo výške 100 Eur je určených na všeobecne prospešné účely, a to pre XXXXX  

	Obvinený a poškodení s týmto spôsobom vybavenia veci vyslovili súhlas.

	Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného, na jeho osobné a majetkové pomery som dospel k záveru, že takýto spôsob rozhodnutia je dostačujúci.

	Z uvedeného dôvodu som rozhodol tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Michal Oravec
prokurátor